./data/phi0914/phi00140/phi0914.phi00140.perseus-lat1.xml
nec ultra       quicquam eis responsum est quam missuros, qui de controversiis eorum       cognoscerent statuerentque   Lacedaemoniorum       deinde exulum et Achaeorum legati introducti sunt; et spes data exulibus est       scripturum senatum Achaeis, ut restituerentur; Achaei de Messene recepta       compositisque ibi rebus cum adsensu patrum exposuerunt   et a Philippo rege Macedonum duo legati venerunt,       Philocles et Apelles, nulla super re, quae petenda ab senatu esset; speculatum       magis inquisitumque missi de iis quorum Perseus Demetrium insimulasset sermonum       cum Romanis, maxime cum T Quinctio adversus fratrem de regno habitorum   hos tamquam medios nec in alterius favorem inclinatos miserat rex; erant       autem et hi Persei fraudis in fratrem ministri et participes